Author: OI
Last saved by: spano
Company: MDPT

Vyhodnotenie pripomienkového konania 

Spôsob pripomienkového konania: skrátené (od 14. 7. 2003 do 18. 7. 2003)
Vzhľadom na termín predloženia materiálu na rokovanie vlády SR, nové znenie návrhu zákona bolo zaslané na pripomienky v dňoch 28. až 30. 7. 2003 len Ministerstvu vnútra Slovenskej republiky a Ministerstvu financií Slovenskej republiky.

Zoznam oslovených subjektov: podpredseda vlády SR a minister financií SR Ivan Mikloš, podpredseda vlády SR a minister spravodlivosti SR Daniel Lipšic, podpredseda vlády SR a minister hospodárstva SR Robert Nemcsics, podpredseda vlády SR pre európsku integráciu, ľudské práva a menšiny Pál Csáky, splomocnenec vlády pre decentralizáciu verejnej správy, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Úrad vlády Slovenskej republiky, Národný bezpečnostný úrad, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Úrad jadrového dozoru SR, Úrad pre verejné obstarávanie,
Štatistický úrad SR, Správa štátnych hmotných rezerv SR, Národná banka Slovenska, Najvyšší súd SR, Generálna prokuratúra SR, Zduženie miest a obcí Slovenska, Konfederácia odborových zväzov, Odborový zväz dopravy, cestného hospodárstva a autoopravárenstva, Asociácia zamestnávateľských zväzov a združení SR, Krajský úrad v Bratislave, Krajský úrad v Trnave, Krajský úrad v Trenčíne, Krajský úrad v Nitre, Krajský úrad v Žiline, Krajský úrad v Banskej Bystrici, Krajský úrad v v Prešove, Krajský úrad v Košiciach

Počet oslovených subjektov: 45

Zaslali do stanoveného termínu: 35

Zaslali po termíne: 2

Vôbec nezaslali: 8

Subjekty, ktoré nemali pripomienky: podpredseda vlády SR pre európsku integráciu, ľudské práva a menšiny Pál Csáky, Ministerstvo zahraničných vecí SR, Ministerstvo hospodárstva SR, Ministerstvo zdravotníctva SR, Ministerstvo spravodlivosti SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo kultúry SR, Ministerstvo životného prostredia SR, Ministerstvo školstva SR, Úrad geodézie, kartografie a katastra SR, Úrad vlády – Inštitút pre aproximáciu práva, Najvyšší kontrolný úrad SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR,  Správa štátnych hmotných rezerv SR, Úrad jadrového dozoru SR, Úrad pre verejné obstarávanie, Národná banka Slovenska, Protimonopolný úrad SR, Odborový zväz dopravy, cestného hospodárstva a autoopravárenstva, Konfederácia odborových zväzov,

Počet vznesených pripomienok:  81, z toho zásadných 19

Počet akceptovaných pripomienok: 37; čiastočne akceptovaných: 3

Počet neaktuálnych pripomienok: 19

Počet neakceptovaných, z toho počet zásadných – ktoré subjekty:  22; z toho zásadných: 2  (1- Úrad vlády SR-sekcia kontroly, 1-Úrad pre 
štátnu službu)

Rozporové konanie ( s kým, kedy, na akej úrovni, s akým výsledkom ): 
-	24. 7. 2003 s Ministerstvom vnútra SR a Ministerstvom financií SR – rozpory odstránené
-	28. 7. 2003 s Generálnou prokuratúrou, Úradom pre štátnu službu a Úradom vlády SR – sekcia kontroly – rozpory odstránené

| Vyhodnotenie pripomienkového konania | | |

Rezort

Pripomienka
(uvádza sa pôvodné označenie paragrafov tak, ako boli v návrhu zákona, ktorý bol predmetom pripomienkového konania)

Typ

Spô-sob vybavenia.

Dôvod neakceptovania/poznámka
(uvádza sa označenie paragrafov tak, ako sú uvedené v novom znení návrhu zákona)

Úrad vlády

K Čl. II. bod 2.
Do pôsobnosti orgánov štátnej správy pre pozemné komunikácie (§ 3 zákona č. 135/1961 Zb.) uviesť pre všetky orgány (ministerstvo, úrad dopravy, krajské úrady dopravy i obvodné úrady dopravy) právomoc i povinnosť kontrolovať výkon štátnej správy a vo vzťahu k obciam do kompetencie obvodných úradov dopravy uviesť výslovne právomoc kontrolovať výkon štátneho odborného dozoru vykonávaného obcami (ako prenesený výkon štátnej správy).
Tým sa v zmysle kontrolných kompetencií zabezpečí aj súlad s § 3 ods. 5 návrhu predkladaného zákona aj na úseku pozemných komunikácií.
Úprava vyžaduje aj následné doplnenie ods. 3 § 3 v Čl. II. materiálu.

Z

A

Znenie je doplnené do čl. II § 3 ods. 3 písm. p), ods. 4 písm. e), ods. 5 písm. d).

| K Čl. IV., bod 3 - § 27 ods. 1 písm. d): formulácia v tvare „iné správne orgány“ je všeobecná a vágna; žiada sa konkretizovať, resp. aspoň príkladmo odkázať na iné predpisy, v ktorých sa takýto „iný“ správny orgán (-y) uvádza. | Z | N | V § 31 sú jednoznačne určené „iné orgány“ aj s ich pôsobnosťou (s účinnosťou od 1. 9. 1996)
| K § 6: obsah ustanovenia nekorešponduje s jeho názvom, pričom však naviac aj pojem „pracovisko“ v názve je neurčitý, nekonkrétny. Z dôvodu, že obsah ustanovenia sa dotýka pôsobnosti úradu dopravy, nie je ani opodstatnené uvádzať ho samostatne a je dôvodné ho začleniť medzi ustanovenia § 4 ods. 5 ako samostatné písmeno (napr. „g“). | O | - | Pripomienka je neaktuálna. Pôvodné znenie § 6 bolo vypustené.
Generálna prokuratúra | Vytvorením Úradu pre cestnú dopravu a pozemné komunikácie sa kreuje ďalší článok riadenia štátnej správy na tomto úseku, čím sa vytvára štvorstupňové riadenie sťažujúce kontrolu výkonu štátnej správy ministerstvom. | O | - | Pripomienka je neaktuálna. Po prerokovaní s MV SR bol vypustený Úrad pre cestnú dopravu a pozemné komunikácie ako orgán štátnej správy.
| V § 5 ods. 1 sa síce zriaďujú krajské úrady pre cestnú dopravu a pozemné komunikácie a obvodné úrady pre cestnú dopravu a pozemné komunikácie, ale absentuje normatívne určenie ich sídla a územného obvodu, teda v podstate prepojenie na prílohu zákona. | Z | A | Znenie je upravené v § 5.
| Doložka finančných a ekonomických vplyvov by mala byť v čase rozhodovania vlády o vytvorení ďalšej špecializovanej miestnej štátnej správy úplná, teda vrátane výdavkov na zabezpečenie prierezových činností a umiestnenia krajských úradov pre dopravu a pozemné komunikácie, ako aj okresných úradov pre dopravu a pozemné komunikácie a najmä počet a umiestnenie predpokladaných pracovísk. Len tak je možné porovnať efektívnosť navrhovanej úpravy oproti súčasnému stavu. | Z | C | Doložka vplyvov je dopracovaná podľa požiadaviek MV SR a MF SR. Kvantifikácia je zosúladená so závermi rokovania vlády 16.7.2003 ku kvantifikácii finančných prostriedkov potrebných na realizáciu koncepcie reformy verejnej správy a harmonogramom úloh súvisiacich s transformáciou krajských úradov a zrušením okresných úradov.
Minister-stvo obrany | V čl. I v § 6 ods. 3 slovo „administratívnosprávnom“ nahradiť slovom „správnom“ alebo slovom „administratívnoprávnom“ | O | A |
| Odporúča konkretizáciu prierezových a obslužných činností v § 7 ods. 3 z hľadiska úseku vykonávaných činností, podobne ako sú konkretizované v odseku 4. | O | N | Bude sa riešiť následne s MV SR podľa harmonogramu úloh súvisiacich s transformáciou krajských úradov a okresných úradov.
| V čl. II v § 3 ods. 5 písm. b) odporúča upresniť, či sa jedná o krajský alebo okresný dopravný inšpektorát. | O | N | Príslušnosť krajských a okresných dopravných inšpektorátov je daná v zákone č. 315/1996 Z. z. o premávke na pozemných komunikáciách.
| Z dôvodu jednotnosti navrhuje v čl. II  v § 3 ods. 5 uviesť, že krajské úrady dopravy vykonávajú pôsobnosť špeciálneho stavebného úradu pre cesty I. triedy, podobne navrhuje úpravu v odseku 2. Tiež navrhuje v § 3 ujednotiť úpravu ohľadom štátneho odborného dozoru nad komunikáciami. | O | A | Nové znenie § 3 ods. 2, 4 a 5.

V čl. V je potrebné uviesť všetky ustanovenia, ktoré majú byť predmetom zmeny, napr. v § 108 ods. 2 písm. e) je štátny dopravný úrad, ktorý je potrebné zmeniť na dopravný úrad,
- v § 111 je potrebné zmeniť krajský úrad na krajský úrad dopravy, podobne je potrebné doplniť zmeny ďalších ustanovení upravujúcich pôsobnosť okresného úradu.

O

O

-

N

Pripomienka je neaktuálna

Nejde o krajský úrad dopravy; ide o krajský úrad v pôsobnosti MV SR.

Minister-stvo financií

Všeobecne
1. V Doložke vplyvov predkladateľ neočakáva zvýšené nároky na štátny rozpočet oproti roku 2003. Tým pripustil, že určité nároky na štátny rozpočet budú. Tieto nároky, vyplývajúce z predloženého zákona, je potrebné pre rok 2004 presne kvantifikovať (sú len čiastočne), aj keď  nároky zo štátneho rozpočtu v celku na špecializovanú štátnu správu sa neočakávajú v roku 2004 vyššie oproti roku 2003. Kvantifikáciu je zároveň potrebné zosúladiť so závermi rokovania vlády 16.7.2003 ku kvantifikácii finančných prostriedkov potrebných na realizáciu koncepcie reformy verejnej správy a harmonogramu úloh súvisiacich s transformáciou krajských úradov a zrušením okresných úradov.
V doložke vplyvov žiadame doplniť kvantifikáciu finančných dôsledkov aplikácie návrhu zákona, ako aj jednotlivých noviel zákonov na rozpočty obcí a vyšších územných celkov.

Z

A

Doložka vplyvov bola prepracovaná a zosúladená so závermi rokovania vlády 16.7.2003 ku kvantifikácii finančných prostriedkov potrebných na realizáciu koncepcie reformy verejnej správy a harmonogramu úloh súvisiacich s transformáciou krajských úradov a zrušením okresných úradov. Doložka bola tiež doplnená o kvantifikáciu finančných prostriedkov na prenesený výkon štátnej správy vykonávaný obcami podľa zákona č. 135/1961 Zb..

2. Podľa navrhovaného znenia čl. III preukázateľnú stratu v osobnej doprave, ktorá vznikla plnením záväzkov zo zmluvy vo verejnom záujme, uhradí dopravcovi samosprávny kraj zo svojho rozpočtu, ak ide o zabezpečenie základnej dopravnej obslužnosti územného obvodu kraja vo verejnom záujme. 
Vzhľadom na to, že samosprávne kraje a činnosti, ktoré sú presunuté do ich pôsobnosti, budú v roku 2004 financované z prostriedkov štátneho rozpočtu formou dotácií, žiadame, aby v predloženom návrhu zákona bol vyčíslený dopad na zabezpečenie úhrady strát v osobnej doprave pri základnej dopravnej obslužnosti v rámci kraja. Žiadame, aby tieto prostriedky boli presunuté z kapitoly MDPT SR do rozpočtu kapitoly Súhrnný finančný vzťah k obciam a vyšším územným celkom. V tejto kapitole nie sú rozpočtované žiadne finančné prostriedky pre vyššie územné celky na zabezpečenie úhrad strát z osobnej dopravy na dráhach.

Z

-

Pripomienka je neaktuálna. Článok III sa vypúšťa. Ustanovenia § 30 a § 30a zákona č. 164/1996 Z.z. v súčasnom znení sa dosiaľ v praxi nerealizujú. S účinnosťou od 1.1.2004 MDPT SR pripravuje návrh zákona o prístupe na železničnú infraštruktúru a o zriadení Železničného regulačného úradu, do ktorého pôsobnosti bude patriť aj uzatváranie zmlúv o výkone vo verejnom záujme pri prevádzkovaní dopravy na celoštátnych aj regionálnych dráhach.

| 3. Odporúčame prehodnotiť nevyhnutnosť 4-stupňovej sústavy štátnej správy, ba v niektorých prípadoch až 5-stupňovej (prenesený výkon štátnej správy obcami). Odporúčame zvážiť model 3-stupňového výkonu štátnej správy tak, ako ho navrhujú ostatné rezorty. | O | A | Po prerokovaní s MV SR bol vypustený Úrad pre cestnú dopravu a pozemné komunikácie ako orgán štátnej správy.
| 4. Upozorňujeme, že v súčasnosti je na pripomienkové konanie predložená novela zákona č. 135/1961 Zb. o pozemných komunikáciách (cestný zákon) v znení neskorších predpisov, pričom novelizácia cestného zákona je i obsahom čl. II predloženého zákona. Nazdávame sa, že súčasná novelizácia cestného zákona v dvoch právnych normách nie je najoptimálnejším riešením jeho konečnej  legislatívnej podoby. | O | N | V čl. II  - novele zákona č. 135/1961 Zb. -sa riešia len nadväznosti vyplývajúce z čl. I – t.j. z vytvorenia špecializovanej štátnej správy v cestnej doprave a pozemných komunikáciách.
| 5. V návrhu zákona žiadame do pôsobnosti ministerstva, resp. Úradu pre cestnú dopravu a pozemné komunikácie doplniť aj riadenie, kontrolu a metodické usmerňovanie výkonu štátnej správy obcami, ako aj odbornú prípravu a vzdelávanie zamestnancov obcí, ktorí túto činnosť vykonávajú. | O | A | Doplnené do § 3 písm. a) a g)
| 6. Nadväzne na Projekt transformácie Slovenskej správy ciest žiadame doplniť vzťahy a kompetencie novovytváraných orgánov štátnej správy so Slovenskou správou ciest, s delimitovanými strediskami pre správu a údržbu ciest pri VÚC a novovytváranou Diaľničnou spoločnosťou, a.s. | O | - | Pripomienka je zatiaľ neaktuálna, bude riešená v súvislosti s pripravovaným zákonom o Diaľničnej spoločnosti, a.s.
| K čl. I § 4: žiadame do predmetu činnosti Úradu doplniť aj transfery pre obce na prenesený výkon štátnej správy. | Z | A | Doplnené do § 3 písm. d).
| K čl. I , § 4: upozorňujeme, že pôsobnosť Úradu uvedená v § 4 ods. 5 písm. a) je duplicitná s pôsobnosťou  ministerstva uvedenej v § 3 písm. a). | O | - | Pripomienka je neaktuálna; úrad pre cestnú dopravu a pozemné komunikácie bol vypustený.
| K § 5 ods. 4: z navrhovaného znenia jasne nevyplýva právne postavenie krajských a obvodných úradov dopravy. Ak budú organizačnými zložkami Úradu dopravy, potom je potrebné odsek 4 vypustiť, alebo ak budú samostatnými právnickými osobami, potom je potrebné odsek 4 upraviť v tomto zmysle. | O | - | Pripomienka je neaktuálna. V novej sústave budú mať krajské úrady dopravy právnu subjektivitu.
| K § 6: odporúčame zvážiť vypustenie tohto ustanovenia. Sieť navrhovaných obvodných úradov je pomerne široká. Nie je jasné, aký dôvod by mal Úrad na zriadenie pracovísk obvodného úradu mimo jeho zákonného sídla, ktoré by dokonca mali byť aj stále. Aj procedúra ich schvaľovania je zbytočne zložitá, to však súvisí aj s našou pripomienkou k administratívnej náročnosti navrhovanej sústavy štátnej správy. | O | A | Pôvodný § 6 bol vypustený.
| K § 7: prechod správy majetku štátu, záväzkov, práv a povinností z majetkovoprávnych a iných vzťahov z krajských úradov a okresných úradov na špecializovanú štátnu správu je obsahom návrhu zákona o krajských úradoch a okresných úradoch. Žiadame preto z predloženého návrhu zákona  odseky 4, 6, a 8  vypustiť. | O | A |

K § 7: z formulácie odseku 5 nie je zrejmé, či predmetom prechodu správy na úrad dopravy má byť všetok hnuteľný majetok, ktorý ku dňu 1.1.2004 slúžil ministerstvu na výkon pôsobnosti na úseku schvaľovania vozidiel alebo iba pomerná časť tohto majetku. Za predpokladu, že predmetom prechodu správy má byť všetok majetok na úseku schvaľovania vozidiel, žiadame odsek preformulovať nasledovne: 
„(5) Správa hnuteľného majetku štátu, ktorú k 1. januáru 2004 vykonávalo ministerstvo a ktorý slúžil na výkon pôsobnosti na úseku schvaľovania vozidiel, prechádza týmto dňom na úrad dopravy.“.
Ak však má prejsť správa len k určitej časti majetku, ktorý slúžil na výkon pôsobnosti na úseku schvaľovania vozidiel, je potrebné v zákone  rozsah tohto majetku špecifikovať.

O

-

Pripomienka je neaktuálna; úrad pre cestnú dopravu a pozemné komunikácie bol vypustený.

| K čl. II: v bode č. 2 (§ 3) sú vymenované ako orgány štátnej správy pre pozemné komunikácie aj obce.  Žiadame z § 3 ods. 1 vypustiť písmeno e) a vypustiť alebo preformulovať odsek 7, pretože obce nie sú orgány štátnej správy. | O | A | Nové znenie § 3 ods. 2; pôvodný odsek 7 vypustený.

K čl II: upozorňujeme, že návrh neupravuje kompetencie samosprávnych krajov, pričom podľa zákona č. 416/2001 Z. z. od 1.1.2004 prejdú do správy a do majetku vyšších územných celkov cesty II. a III. triedy. Obci sa navrhuje vykonávať prenesený výkon štátnej správy na miestnych komunikáciách a účelových komunikáciách, ktorých je aj vlastníkom a zabezpečuje ich správu, ale vyššiemu územnému celku sa neumožňuje vykonávať prenesený výkon štátnej správy na cestách II. a III. triedy. Výkon štátnej správy na cestách II. a III. triedy budú zabezpečovať obvodné úrady dopravy. Tento návrh dáva do nerovnomerného postavenia orgány samosprávy (obce a vyššie územné celky) vo vzťahu k zabezpečovaniu preneseného výkonu štátnej správy na úseku cestnej dopravy.

O

N

Obce vykonávajú štátnu správu vo veciach miestnych komunikácií (cesty lokálneho významu) a účelových komunikácií od roku 1996 (obec ako cestný správny orgán). Od 1.1.2003 bol na obce prenesený výkon štátnej správy vo veciach špeciálneho stavebného úradu pre miestne a účelové komunikácie. 
Od 1.1.2004 prejde na samosprávny kraj vlastníctvo ciest II. a III. triedy, avšak v súlade s kritériami a koncepciou o rozdelení kompetencií medzi štát a samosprávu z rokov 1999 a 2000 sa neuvažuje na samosprávny kraj preniesť výkon štátnej správy vo veciach ciest II. a III. triedy vzhľadom na ich celoštátny význam (čo je obvyklé aj v zahraničí). Ani u diaľnic nie je správca majetku totožný s orgánom štátnej správy.

| K čl. IV a V: odporúčame bod 11 (čl. IV) a bod 27 (čl. V) využiť aj vo vzťahu k meneným zákonom, nielen k vykonávacím predpisom (bod 40 prílohy č. 2 Legislatívnych pravidiel vlády SR). | O | A |

Minister-
stvo vnútra

V názve zákona slová „v oblasti“ nahradiť slovami „na úseku“, prípadne „na úsekoch“; túto zmenu vykonať aj v ďalších navrhovaných ustanoveniach.

O

A

V čl. I § 2 navrhovaná štruktúra miestnych orgánov štátnej správy na úseku cestnej dopravy a pozemných komunikácií nie je v súlade s príslušnými vecnými materiálmi schválenými vládou, najmä s koncepciou usporiadania miestnej štátnej správy. Spomenutá koncepcia predpokladá zriadenie Úradu dopravy a pozemných komunikácií, regionálnych (krajských) úradov dopravy a pozemných komunikácií (8) a ich detašovaných pracovísk (44).
Odôvodnenie: Zakladá sa trojstupňová sústava orgánov miestnej štátnej správy, ktorá nemá opodstatnenie pre rozsah pôsobnosti na úseku dopravy a pozemných komunikácií Navyše nie je známe, v akom počte sa predpokladá zriaďovať pracoviská obvodných úradov dopravy a pozemných komunikácií, čo mohlo byť uvedené aspoň v dôvodovej správe, keďže podľa koncepcie sa pracoviská majú zriadiť namiesto obvodných úradov dopravy a pozemných komunikácií v počte 44.

Z

A

-	Po prerokovaní s MV SR bol vypustený Úrad pre cestnú dopravu a pozemné komunikácie ako orgán miestnej štátnej; tiež bol vypustený pôvodný § 6 (zriaďovanie pracovísk mimo sídel obvodných úradov dopravy).  Bolo vypracované nové znenie návrhu zákona s dvojstupňovou sústavou orgánov miestnej štátnej správy, tak ako u iných rezortov, ktorú tvoria krajské úrady dopravy (s právnou subjektivitou) a obvodné úrady dopravy (s administratívnoprávnou subjektivitou).
-	Postavenie orgánov miestnej štátnej správy na úseku cestnej dopravy a pozemných komunikácií a ich označenie vychádza z Návrhu terminológie v miestnej štátnej správe“ (uznesenie vlády č. 471 z 11. 6. 2003).
-	Počet 46 obvodných úradov dopravy vychádza z koaličných dohôd.

| V čl. I § 5 ods. 1 slová „orgány miestnej štátnej správy“ nahradiť slovami „miestne orgány štátnej správy“, a to v súlade s ústavnou terminológiou i s § 4 ods. 1 návrhu zákona. | O | A | § 4 ods. 1.
| V § 5 ods. 3 slovo „administratívnosprávnou“ nahradiť slovom „administratívnoprávnou“. | O | A | § 4 ods. 5.
| § 5 ods. 4 vypustiť z dôvodu nesúladu s § 4 ods. 2. Z ustanovenia § 4 ods. 2 vyplýva, že právnu subjektivitu bude mať len Úrad pre cestnú dopravu a pozemné komunikácie a toto ustanovenie je nadbytočné. | Z | - | Pripomienka je neaktuálna; úrad pre cestnú dopravu a pozemné komunikácie bol vypustený.
| V § 7 ods. 1 žiadame doplniť prechod práv a povinností z pracovnoprávnych vzťahov zamestnancov vo verejnej službe a vypustiť slová „a pomerná časť rozpočtu zodpovedajúca systemizovaným miestam týchto zamestnancov“. | Z | A | § 7 ods. 2.
| V § 7 ods. 2 žiadame vypustiť slová „a pomerná časť rozpočtu zodpovedajúca systemizovaným miestam týchto zamestnancov“. | Z | A |
| V § 7 vypustiť odseky 3, 4, 5, 6, 7, 8 a 10 z dôvodu nadbytočnosti; úprava je obsiahnutá v návrhu zákona o krajských úradoch a obvodných úradoch a o zmene a doplnení niektorých zákonov. | Z | A |

V § 7 ods. 3 doplniť za slovami „na úseku schvaľovania vozidiel“ slová „a úseku pozemných komunikácií.
Odôvodnenie: Činnosti úradu dopravy ustanovené v § 4 ods. 5 upravujú taktiež oblasť pozemných komunikácií, resp. cestného hospodárstva. Pre riadiacu, kontrolnú a koordinačnú činnosť a výkon štátnej správy v uvedenej oblasti sa predpokladá znalosť a skúsenosti v špecifických činnostiach na úseku pozemných komunikácií a nielen na úseku cestnej dopravy.

O

-

Pripomienka je neaktuálna; úrad pre cestnú dopravu a pozemné komunikácie bol vypustený.

| § 7 ods. 11 vyžaduje spresnenie, pretože z navrhovaného znenia nie je jednoznačné, ktorý orgán štátnej správy dokončí konanie. | O | A | § 7 ods. 3.

Obsahom návrhu zákona je okrem iného zriadenie krajských úradov dopravy a obvodných úradov dopravy, ktoré budú zabezpečovať príslušné činnosti súčasných okresných úradov. V súčasnosti vykonáva tieto činnosti 79 okresných úradov a v navrhovanom zákone dochádza k redukcii na 46 obvodných úradov. V návrhu zákona je v § 7 uvedený najmä prechod práv a povinností zo zamestnaneckých pomerov, majetok štátu a prechádzajúce práva a povinnosti okresných úradov a krajských úradov. 
Zredukovaním počtu obvodných úradov bude potrebné zabezpečiť a ustanoviť odovzdanie evidencií na príslušné obvodné úrady, ktoré budú vykonávať na tomto úseku územnú pôsobnosť v rámci viacerých okresov, nakoľko v návrhu zákona je v § 6 len fakultatívna možnosť zriaďovať vysunuté  pracoviská mimo sídla obvodných úradov dopravy. 
Vzhľadom na uvedené žiadame do prechodných ustanovení návrhu zákona doplniť povinnosť pre okresné úrady odovzdať príslušným obvodným úradom dopravy potrebné evidenčné materiály, a to obdobným spôsobom ako je uvedené v čl. II v bode č. 26 zákona č. 441/2001 Z.z. Bez ustanovenia týchto povinností môže byť ohrozený výkon štátnej správy na pripravovaných obvodných úradoch dopravy.

O

-

Pôvodný § 6 bol vypustený; evidenčné materiály z okresných úradov budú odovzdávané v rámci prevodu majetku podľa návrhu zákona o krajských úradoch a obvodných úradoch.

K čl. II
V bode 1 nesúhlasíme s vypustením druhej vety v § 2 ods. 4.
Odôvodnenie: Znenie ustanovenia § 2 ods. 4 bolo doplnené zákonom Národnej rady Slovenskej republiky č. 439/2001 Z.z., ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov. Dôvodom bolo zrušenie záväznosti slovenských technických noriem ku dňu 1.1.2000 zákonom č. 264/1999 Z.z. o technických požiadavkách na výrobky a o posudzovaní zhody a o zmene a doplnení zákonov. Vzniknutý právny stav umožňoval nerešpektovanie technických požiadaviek a štandardov pri projektovaní stavieb pozemných komunikácií na úkor bezpečnosti a plynulosti cestnej premávky (napr. menšie parametre šírky pruhov jazdných, núdzových, parkovacích a zastavovacích, absencia pruhov cyklistických a pre peších, nedostatočné kapacity odstavných a parkovacích plôch a pod.). Súčasné znenie oprávňuje vo výnimočných prípadoch len MDPT SR udeliť súhlas na odlišné technické riešenie pozemných komunikácií na celom území Slovenskej republiky (diaľnic, ciest, miestnych komunikácií a účelových komunikácií) bez ohľadu, kto pripravuje alebo plánuje výstavbu pozemnej komunikácie.

O

-

Pripomienka je neaktuálna; úrad pre cestnú dopravu a pozemné komunikácie bol vypustený. Pôvodné znenie § 2 ods. 4 je systematicky zaradené do nového § 3 ods. 3 písm. m).

V bode 2 - § 3 ods. 2 písm. g) odporúčame vypustiť slová „a ciest pre motorové vozidlá“.
Odôvodnenie: Podľa ustanovenia § 4 ods. 2 zákona č. 135/1961 Zb. o pozemných komunikáciách (cestný zákon) v znení neskorších predpisov sa polovičný profil diaľnice z hľadiska dopravy označí ako cesta pre motorové vozidlá, ak spĺňa technické podmienky podľa § 4a ods. 4 cestného zákona.

O

N

MDPT SR bude vykonávať štátnu správu (cestný správny orgán) pre diaľnice a cesty pre motorové vozidlá, pretože ide o cesty, ktoré sú svojím stavebnotechnickým riešením (napr. šírkové usporiadanie – smerovo rozdelená komunikácia tak ako diaľnica) ako diaľnice ako aj osobitosťami premávky (§ 33 zákona č. 315/1996 Z. z.). Ustanovenie § 4 ods. 2 cestného zákona v súčasnom znení je chybné.

V bode 2 v § 3 ods. 2 žiadame vypustiť písmeno m), alebo slová „diaľnice a cesty pre motorové vozidlá“ nahradiť slovami „pozemné komunikácie“.
Odôvodnenie: Uvedené v našej pripomienke v 2. bode. V prípade, že budú uvedené slová nahradené podľa tejto pripomienky, pripomienku uvedenú v 2. bode neuplatňujeme.

O

N

Odôvodnené při bode 2.

| V bode 2 v § 3 ods. 4 žiadame vypustiť písmeno b).Odôvodnenie: Ako v bode 1. | O | N | Odôvodnené při bode 1.
| V bode 2 v § 3 ods. 6 žiadame vypustiť písmeno b), pretože pôsobnosť je duplicitne uvedená v bode 3 - § 3a ods. 3. | O | A |
| V bode 2 v § 3 ods. 6 žiadame vypustiť písmeno c), pretože pôsobnosť je uvedená v bode 5 § 3c ods. 1 písm. c). | O | A |
| V bode 2 v § 3 ods. 7 žiadame vypustiť písmeno b), pretože pôsobnosť je duplicitne uvedená v bode 3 § 3a ods. 4 návrhu. | O | A |
| V bode 2 v § 3 ods. 7 žiadame vypustiť písmeno c), pretože pôsobnosť je uvedená v bode 5 § 3c ods. 1 písm. d). | O | A |
| V bode 3 v § 3a ods. 1 žiadame vypustiť v prvej vete slová „a cesty pre motorové vozidlá“ z dôvodov ako v bode 2. Táto pripomienka platí aj pre bod 2 § 3a ods. 5. | O | N | Odôvodnené při bode 2

V bode 3 v § 3a ods. 5 žiadame predposlednú vetu upraviť nasledovne: „Ak sa nedohodnú, úrad dopravy určí rozhodnutím špeciálny stavebný úrad, ktorý toto konanie uskutoční  a vydá stavebné povolenie.“.
Odôvodnenie: V navrhovanom texte nie je spôsob určenia stavebného úradu špecifikovaný.

O

A

| V bode 5 v § 3c ods. 1 písm. a) žiadame vypustiť slová „a cestami pre motorové vozidlá“. Odôvodnenie je uvedené v bode 2. | O | N | Odôvodnené při bode 2

V čl. II odporúčame vykonať tieto ďalšie zmeny:
Poznámka pod čiarou k odkazu 1b § 7 znie: „1b) Zákon Národnej rady Slovenskej republiky č. 315/1996 Z.z. o premávke na pozemných komunikáciách v znení neskorších predpisov.“.

O

N

Už uvedené v bode 2  - § 3.

| V texte § 8 ods. 13 doplniť za slovami „krajský úrad“, resp. „krajskými úradmi“ nové slovo „dopravy“. | O | A |
| § 3 ods. 1 inak upraviť, pretože obce nie sú orgánmi štátnej správy pre pozemné komunikácie. | Z | A | Nové znenie § 3 ods. 2.
| K čl. III: Článok III je potrebné prepracovať, pretože jeho znenie je nejasné. | O | - | Neaktuálne. Článok III sa vypúšťa.
| K čl. V: V § 112 písm. b) vypustiť slová „a II“. | O | A |
| V § 113 písm. i) vložiť pred slová „III. triedy“ slová „II a“. | O | A |
| Jednotlivé zákony upraviť tak, aby priestupky na úseku cestnej dopravy a pozemných komunikácií prejednávali novozriaďované miestne orgány štátnej správy na tomto úseku. | Z | A |
| V prílohe k zákonu doplniť územnú pôsobnosť príslušného orgánu o okres Svidník. | Z | A |
| V doložke finančných, ekonomických, environmentálnych vplyv a vplyvov na zamestnanosť je potrebné kvantifikáciu finančných prostriedkov a funkčných miest potrebných na vytvorenie organizácie špecializovanej štátnej správy na úseku cestnej dopravy a pozemných komunikácií upraviť podľa materiálu, ktorý bol predložený na rokovanie vlády na základe úlohy B.4. uznesenia vlády č. 371 zo 14. mája 2003 k návrhu koncepcie usporiadania miestnej štátnej správy a 16. júla 2003 bol schválený vládou. | Z | A |

Minister-
stvo práce, sociálnych vecí a rodiny

Všeobecná pripomienka: nie je možné súhlasiť, že návrh zákona nebude mať dopad na verejné financie a považujeme za potrebné text primerane upraviť.

O

N

Doložka vplyvov bola prepracovaná a zosúladená so závermi rokovania vlády 16.7.2003 ku kvantifikácii finančných prostriedkov potrebných na realizáciu koncepcie reformy verejnej správy a harmonogramu úloh súvisiacich s transformáciou krajských úradov a zrušením okresných úradov. Doložka bola tiež doplnená o kvantifikáciu finančných prostriedkov na prenesený výkon štátnej správy vykonávaný obcami podľa zákona č. 135/1961 Zb.

| Všeobecná pripomienka: odporúčame prehodnotiť ustanovenia návrhu zákona, podľa ktorých sa krajské úrady a obvodné úrady zriaďujú ako orgány štátnej správy bez právnej subjektivity, pričom majú rozhodovaciu právomoc. | O | N | Obdobné riešenie je aj v iných zákonoch o špecializovanej štátnej správe.
| K § 4 ods. 3: v kontexte so všeobecnou pripomienkou zastáva názor, že okrem zvýšených finančných nárokov, je navrhované riešenie pre zamestnancov v štátnej službe alebo verejnej službe na krajských úradoch a obvodných úradoch z organizačného hľadiska nepružné a neekonomické. | O | N |
| K čl. II: v § 3 ods. 1 písm. e) je potrebné ustanovenie upraviť tak, aby zodpovedalo vecne § 2 ods. 2 čl. I predloženého návrhu (obec nie je orgánom štátnej správy). | O | A | Nové znenie § 3 ods. 2.
AZZZ | Doteraz túto problematiku „obsluhovalo“  353 zamestnancov. Predpokladá sa potreba 331 ľudí, ale spolu s osobitným úradom a posilnením ministerstva až 384 ľudí s vyššími požiadavkami na štátny rozpočet. | O | N | Vychádza sa zo záverov rokovania vlády 16.7.2003 ku kvantifikácii finančných prostriedkov potrebných na realizáciu koncepcie reformy verejnej správy a harmonogramu úloh súvisiacich s transformáciou krajských úradov a zrušením okresných úradov. Doložka bola tiež doplnená o kvantifikáciu finančných prostriedkov na prenesený výkon štátnej správy vykonávaný obcami podľa zákona č. 135/1961 Zb.
| V § 4 ods. 1 odporúčame vypustiť slovo „miestnej“, pretože nemôžu byť  zároveň orgánom miestnej štátnej správy: úrad (ide o centrálny orgán), krajský úrad, obvodný úrad. | O | C | Úrad pre cestnú dopravu a pozemné komunikácie bol vypustený. Krajské a obvodné úrady pre cestnú dopravu a pozemné komunikácie sú miestnymi orgánmi štátnej správy.
| V § 4 ods. 4 odporúčame vypustiť slová „pomlčka vedúci služobného úradu“, so zreteľom na existujúcu nomenklatúru (štruktúru špecializovanej štátnej správy a krajských úradov). | O | A | § 4 ods. 3.

V čl. II § 3 ods. 2 odporúčame usporiadať pôsobnosť ministerstva podľa významu a charakteru úloh takto:
„b) vypracúva a koordinuje štátnu koncepciu diaľnic a ciest,
  c) schvaľuje program a plán rozvoja (výstavby) diaľničnej a cestnej siete,
  d) až h) pôvodné písm. c) až g).“

O

N

Navrhnutá legislatívno-technická pripomienka sa neakceptuje vzhľadom na zavedenú systematiku zákona.

| V ods. 4 podľa písm. a) nevyplýva úradu povinnosť vykonávať štátny odborný dozor, správne písm. a) znie: „a) vykonáva štátny odborný dozor nad cestami, miestnymi a účelovými komunikáciami“ | O | - | Pripomienka je neaktuálna; úrad pre cestnú dopravu a pozemné komunikácie bol vypustený.
| V čl. II § 3 ods. 4 písm. b) spochybňujeme pôsobnosť – právomoc, aby úrad povoľoval iné technické riešenie ako určujú príslušné technické normy a predpisy (ide o zásah do pôsobnosti Úradu pre normalizáciu, metrológiu a skúšobníctvo). | O | - | Pripomienka je neaktuálna; úrad pre cestnú dopravu a pozemné komunikácie bol vypustený.

ods. 6 odporúčame zmeniť poradie písmen b) a c) takto:
„b) vykonávajú štátny odborný dozor nad cestami II. a III. triedy,
c) vykonávajú pôsobnosť špeciálneho stavebného úradu na cestách II. a III. triedy,
d) vykonávajú v druhom stupni štátnu správu vo veciach, v ktorých správnom konaní v prvom stupni rozhoduje obec.“

O

N

Navrhnutá legislatívno-technická pripomienka sa neakceptuje vzhľadom na zavedenú systematiku zákona.

| V § 6 odporúčame vypustiť pôvodné písm. d) z dôvodu, že uvedená pôsobnosť v celom rozsahu prináleží krajským úradom (§ 3 ods. 5 písm. b) a nepovažujeme za opodstatnené prenášať ju v akejkoľvek miere na obvodné úrady. | O | N | Obvodný úrad dopravy má pôsobnosť, ak prepravná trasa nepresahuje územný obvod okresu; krajský úrad dopravy, ak prepravná trasa presahuje územný obvod okresu.

V ods. 7 odporúčame vypustiť slová „ako prenesený výkon štátnej správy“, uvedené je predmetom znenia osobitného zákona.

- odporúčame zmeniť poradie písmen takto:
„b) vykonávajú štátny odborný dozor nad miestnymi a účelovými komunikáciami,
c) vykonávajú pôsobnosť špeciálneho stavebného úradu na miestnych a účelových komunikáciách.“

O

O

N

Navrhuje sa nové znenie § 3 a § 3a ods. 4, pričom sa vychádza zo zákona č. 416/2001 Z. z., ktorým sa priamo novelizoval cestný zákon.

Navrhnutá legislatívno-technická pripomienka sa neakceptuje vzhľadom na zavedenú systematiku zákona

| V § 3a ods. 4 odporúčame vypustiť slová „ako prenesený výkon štátnej správy na obce“ s odvolávkou na § 2 písm. a) zákona č. 416/2001 Z.z. | O | N | Navrhuje sa nové znenie § 3 a § 3a ods. 4, pričom sa vychádza zo zákona č. 416/2001 Z. z., ktorým sa priamo novelizoval cestný zákon.
| V čl. IV § 27 ods. 1 písm. d) odporúčame namiesto slov „iné správne orgány“ uviesť „obvodné úrady dopravy“. - doplniť nové písm. e), ktoré znie: „e) obce.“ | O | N | V § 31 sú jednoznačne určené „iné orgány“ aj s ich pôsobnosťou (s účinnosťou od 1. 9. 1996)

Krajský úrad 
v Nitre

V čl. V.  doporučujeme zosúladiť kompetencie vyplývajúce zo zákona č. 135/1961  Zb. so zákonom č. 315/1996 Z.z. , t.j. aby bol výkon  miestnej štátnej správy nasledovný :
a) Krajské úrady pre  cestnú dopravu a pozemné komunikácie -  cesty I. triedy,
b) Obvodné úrady pre  cestnú dopravu a pozemné komunikácie - cesty II. a III.  triedy.
Vzhľadom na uvedené  doporučujeme z  § 112, písm. b) vypustiť cesty II. triedy a do  § 113,  písm. i) doplniť cesty II. triedy.

O

A

| Doporučujeme v § 112,  písm. b) a 113, písm. i) zmeniť "so súhlasom" na "po prerokovaní", tak ako  je to v  § 110, písm. h) zákona NR SR č. 315/1996 Z.z. | O | N | Nad rámec právnej úpravy.

Krajský úrad 
v Žiline

Z §3, ods.6 navrhujeme vypustiť písm. b) a c) - výkon špec.stav. úradu
resp.ŠOD pre obvodné úrady vyplýva z §3a, ods.3, resp. §3c, písm. c)  /potreba
zosúladiť v tom zmysle, že predmetné kompetencie na úrovni MDPT resp.
Krajských úradov nie sú v §3 uvedené, ale až v §3a resp. § 3c/

O

A

Krajský úrad v Trenčíne | S predloženým Návrhom zákona súhlasíme a požadujeme na okresných úradoch, odboroch dopravy a pozemných komunikácií, ktoré sa budú zlučovať, doplniť v Prílohe k zákonu č.../2003  Z. z. detašované pracoviská, nakoľko agenda vykonávaná na okresných úradoch nadväzuje na agendu okresných dopravných inšpektorátov, ktoré zatiaľ zostávajú v sídlach pôvodných okresov. | O | - | Pripomienka je neaktuálna. Pôvodný § 6 bol vypustený.

Krajský úrad 
v B.Bytrici

V čl. II v 3 ods. 6 vypustiť písmeno b) ako duplicitné s § 3a ods. 3.

O

A

| Navrhuje doplniť do čl. II  § 7 nasledovne: …O uzávierke, obchádzke a odklone rozhoduje príslušný cestný správny orgán… | O | N | Nad rámec právnej úpravy.
| Do čl. II doplniť nový bod: „v 8 ods. 13 sa slová „krajský úrad“ nahrádzajú slovami „krajský úrad pre cestnú dopravu a pozemné komunikácie“. | O | A |
| Do čl. V z § 112 písm. b) vypustiť slová „a II. triedy“ | O | A |
| Do čl. V do § 112 doplniť znenie: „V prípade, že určenie dopravných značiek a dopravných zariadení je v pôsobnosti krajského úradu dopravy a obvodného úradu dopravy, tieto sa dohodnú, ktorý z nich toto vykoná. | O | N | Nad rámec právnej úpravy.
| V čl. V § 113 písm. i) doplniť slová „II. a II. triedy“ | O | A |

ZMOS

K Čl. I:
Návrh zavádza nezvyklý právny stav, keď v rámci jednej  právnickej osoby zriadenej zákonom – rozpočtovej organizácie jej jednotlivé územne dislokované organizačné zložky rozhodujú v správnom konaní /úrad – kraj – obvod/. V jednom orgáne pôsobia viaceré správne orgány, ktoré sú vo vzťahu k sebe aj odvolacím orgánom pre nižšiu organizačnú zložku a vyššia organizačná zložka vystupuje voči nižšej ako riadiaci kontrolný a koordinačný orgán. Naviac vedúcich nižších organizačných zložiek menuje a odvoláva prednosta úradu. To vytvára predpoklady na to, že rozhodovanie nižšieho správneho orgánu bude vykonávané na základe pohľadu a názoru organizačne vyššej zložke a rozhodovanie nemusí byť nezávislé /najmä pri politicky motivovaných rozhodnutiach/

O

C

Po prerokovaní s MV SR bol vypustený úrad pre cestnú dopravu a pozemné komunikácie. Zavádza sa 3-stupňová štátna správa na úseku cestnej dopravy a pozemných komunikácií, ktorá je obdobná ako v iných návrhoch zákonov o špecializovaných štátnych správach.

Zmocnenie v §4 ods.4 písm. e) je postačujúce na riešenie operatívnosti pri náraste správnych konaní. Z tohoto dôvodu a z dôvodu značnej disproporcie vo veľkosti území sa javí navrhovaný počet obvodných úradov zbytočne veľký a navrhujeme ho redukovať, napr. zvážiť opodstatnenosť obvodných úradov v Senci, Piešťanoch, Šali, Ružomberku, Brezne, Kežmarku. 
V návrhu chýba okres Svidník, ktorý by mal byť spoločný so Stropkovom.

O

O

N

A

Počet a sídla obvodných úradov dopravy sú prevažne zhodné so sídlami obvodných úradov podľa návrhu zákona o krajských úradoch a obvodných úradoch.

K Čl. II:
V §3 ods.7 písm. a) je doplnená formulácia ... ako prenesený výkon štátnej správy. Túto kompetenciu vykonávali obce z vlastných zdrojov, ak sa bude definovať ako prenesený výkon štátnej správy je nevyhnutné aby ju štát v súlade s Ústavou Slovenskej republiky /Čl. 71/ aj financoval. Ak zostane navrhované znenie je potrebné materiál doplniť o kvantifikáciu dopadov na rozpočty obcí a zabezpečiť ich financovanie v Doložke finančných, ekonomických, enviromentálnych vplyvov a vplyvov na zamestnanosť.

O

A

Nové znenie § 3 ods. 2. V čl. I nové znenie § 3 písm. d). Doložka vplyvov bola doplnená o kvantifikáciu výdavkov na činnosť obcí pri prenesenom výkone štátnej správy podľa zákona č. 135/1961 Zb.

Splnomoc-nenec vlády pre decentra-lizáciu verejnej správy | Žiada do prílohy doplniť  okres Svidník ako územný obvod. | O | A |

Úrad pre štátnu službu

V čl. II, III, IV a V žiadame odkazom pod čiarou vymedziť tam ustanovené orgány štátnej správy ako orgány štátnej správy podľa zákona o organizácii štátnej správy na úseku cestnej dopravy a pozemných komunikácií, lebo z návrhu nie je zrejmé, že ide o tie isté orgány, ktoré sú vymedzené v návrhu zákona a vzbudzuje sa dojem, že ide o iné orgány štátnej správy.

Z

N

Pôsobnosť orgánov a ich prepojenie na hmotnoprávne predpisy vyplýva jednoznačne z čl. I
-	pre MDPT SR z § 3 písm. b) s odkazom 2 a poznámkou pod čiarou k odkazu 2,
-	pre krajské a obvodné úrady dopravy z § 6 ods. 1 s odkazom 4 a poznámkou pod čiarou k odkazu 4,
-	pre obce a samosprávne kraje z § 2 ods. 2 s odkazom 1 a poznámkou pod čiarou k odkazu 1.

K čl. I
Z § 4 ods. 1 nie je zrejmé, ako Úrad pre cestnú dopravu a pozemné komunikácie bude miestnym orgánom štátnej správy, keď má mať celoslovenskú pôsobnosť. Odporúčame úrad zriadiť ako orgán ministerstva na riešenie úloh uvedených v ods. 5.

O

-

Pripomienka je neaktuálna; úrad pre cestnú dopravu a pozemné komunikácie bol vypustený. (Podľa čl. 122 Ústavy SR by úrad pre cestnú dopravu a pozemné komunikácie mohol byť len orgánom miestnej štátnej správy).

| V § 4 ods. 4 za slová „Slovenskej republiky“ vkladajú slová „na základe výsledkov výberového konania“ a vložiť nový odkaz na zákon č. 312/2001 Z. z. o štátnej službe“. Návrhom sa presnejšie vymedzuje pôsobnosť pri vymenúvaní prednostu – vedúceho služobného úradu v súlade so zákonom o štátnej službe. | Z | A | Akceptuje sa. Pripomienka je neaktuálna vo vzťahu k Úradu dopravy, ktorý bol vypustený z návrhu zákona. Táto pripomienka bola zohľadnená pri krajskom úrade dopravy, ktorý bude mať právnu subjektivitu (§ 4 ods. 3).
| V § 5 ods. 5 žiadame na konci doplniť slová „na základe výsledkov výberového konania“ | Z | A | Akceptuje sa. Pripomienka je neaktuálna vo vzťahu ku krajskému úradu dopravy; bola využitá vo vzťahu k obvodnému úradu dopravy, ktorý nebude mať právnu subjektivitu, ale len administratívnoprávnu subjektivitu (§ 3 ods. 6).
| V § 5 ods. 6 vypustiť slová „po prerokovaní s riaditeľom krajského úradu dopravy“ nahradiť slovami „na základe výsledkov výberového konania“ | Z | A | § 4 ods. 6
Uplatnené pripomienky vecného aj legislatívneho charakteru boli do predmetného návrhu zákona zapracované, pokiaľ neodporovali sledovanému cieľu.
Vysvetlivky k skratkám v tabuľke:
Z – zásadná
O – obyčajná
A – akceptovaná
Č – čiastočne akceptovaná
N - neakceptovaná